Foto: AFP Portugaliyaning sobiq prezidenti, mamlakatni 1986 yildan 1996 yilgacha boshqargan Mariu Soaresh Lissabondagi shifoxonalardan birida 92 yoshida vafot etdi. Bu haqda 7 yanvarda shifoxona vakiliga iqtibos keltirgan holda AFP axborot agentligi xabar berdi. Axborot agentligi ma’lumotlariga ko‘ra, Soaresh Qizil Xoch gospitaliga sog‘lig‘i yomonlashgani alomatlari bilan 2016 yil 13 dekabrda yotqazilgan. Soaresh Portugaliya sotsialistik partiyasi asoschisi va mamlakatda demokratiyaga asos solgan deb hisoblanadi.